29. ΑΠΟΦΑΣΗ ΥΠΟΥΡΓΟΥ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ  ΚΑΙ  ΔΗΜΟΣΙΩΝ ΕΡΓΩΝ Αριθ. Δ14ε/1362 της 11 Μαρτ./2 Απρ. 1993 (ΦΕΚ Β΄ 223) (Διόρθ. σφαλμ. στο ΦΕΚ Β΄ 729/21-91993) Έγκριση Ανάλυσης Τιμών Γεωλογικών Εργασιών. Έχοντας υπόψη: 1.Τις διατάξεις του άρθρ. 18, παρ. 4 και του άρθρ. 10 του Νόμ. 1418/29.2.84 περί Δημοσίων Έργων και ρυθμίσεων συναφών θεμάτων και των Π.Δ/των που εκδόθηκαν σε εκτέλεση του νόμου αυτού. 2.Τις διατάξεις του Π.Δ. 69/88 περί Οργανισμού της Γενικής Γραμματείας Δημοσίων Έργων σε συνδυασμό με το Π.Δ. 910/77 περί Οργανισμού του Υπουργείου Δημοσίων Έργων. 3.Την από 7.7.92 εισήγηση της Δ/νσης Δ14 προς το Συμβούλιο Δημοσίων Έργων, Τμήμα Μελετών σχετικά με την έγκριση της Ανάλυσης Τιμών Γεωλογικών Εργασιών που συνυποβλήθηκε σε σχέδιο. 4.Την με αριθ. 21 Συνεδρία, Πράξη 140/17.7.92 του Συμβουλίου Δημ. Έργων–Τμήμα Μελετών. 5.Την κοινή απόφαση του Υπουργού Προεδρίας Κυβερνήσεως και του Αναπληρωτή Υπουργού ΠΕΧΩΔΕ Δ16α/04/773/29.11.90 περί εξαιρέσεως διοικητικών πράξεων ή εγγράφων από τον κανόνα των τριών υπογραφών. 6.Το άρθρ. 27 του Νόμ. 2081/92 περί ρύθμισης του θεσμού των Επιμελητηρίων, τροποποίησης των διατάξεων του Νόμ. 1712/1987 για τον εκσυγχρονισμό των επαγγελματικών οργανώσεων των εμπόρων, βιοτεχνών και λοιπών επαγγελματικών και άλλων διατάξεων. 7.Το γεγονός ότι: α)έχουν ήδη εγκριθεί και εφαρμόζονται οι νέες Προδιαγραφές Γεωλογικών Εργασιών μέσα στα πλαίσια των μελετών Τεχνικών Έργων (Ε 104-85, ΦΕΚ 29/τ.Β/11.2.86). β)Θεωρούμε ότι είναι απαραίτητη η ανάλυση τιμών των Γεωλογικών Εργασιών ώστε να ρυθμίζονται σε συνεχή βάση το θέμα της τιμολόγησης των εργασιών αυτών. γ)Η έκδοση της παρούσης απόφασης δεν προκαλεί δαπάνη εις βάρος του κρατικού προϋπολογισμού, αποφασίζουμε: 1.Εγκρίνουμε την Ανάλυση Τιμών Γεωλογικών Εργασιών που συντάχθηκε από τη Δ/νση Δ14 (ΚΕΔΕ) και παρατίθεται κατωτέρω: 2.Να έχει εφαρμογή στη σύνταξη μελετών και στις κατασκευές των Δημοσίων Έργων, και για τις εργασίες εκείνες και μόνο των οποίων το Πρόγραμμα εκτελέσεως θα εγκριθεί ή η σχετική εντολή θα δοθεί μετά την έναρξη της ισχύος της παρούσας Ανάλυσης Τιμών. 23.Γ.γ.28 Αμοιβές Μηχανικών Αμοιβές Μηχανικών 23.Γ.γ.29-30 3.Η παρούσα ανάλυση τιμών να ισχύει από την έγκρισή της. 4.Στις τιμές που προκύπτουν από την παρούσα Ανάλυση έχει εφαρμογή η υπ’ αριθ. Γ2/0/161/ 16.10.75 Διμερής Απόφαση Υπουργών Οικονομικών και Δημ. Έργων (ΦΕΚ Β΄ 1253/ 31.10.1975, ανωτ. σελ. 180,45) όπως τροποποιήθηκε με την υπ’ αριθ. Δ17α/01/120/ Φ.4.8./ 6.10.88 Διμερή Απόφαση του Υφυπουργού Οικονομικών και Υπουργού ΠΕ.ΧΩ.Δ.Ε. (ΦΕΚ Β΄ 761/ 19.10.1988) (ανωτ. σελ. 180,45). 5.Η απόφαση αυτή καθώς και η σχετική ανάλυση τιμών γεωλογικών εργασιών να δημοσιευθεί στην Εφημερίδα της Κυβερνήσεως. 